\*

לקלקל בה

בֻּבָּה

אִשָּׁה רְחוֹקָה,

עַל לוּחַ לָבָן

מְגָרֵד שִׁכְבָה אַחַר

שִׁכְבָה.

פִּסַּת שָׁמַיִם, פֹּה פָּעוּר

אֲדָמָה,

בָּרִבּוּעַ כָּחֹל, עוֹמֶדֶת דְּמוּתָהּ וּמַבִּיטָה.

שִׂמְלָה, מַנְגִּינָה, לְיַד שֻׁלְחַן עֶרֶב יוֹשְׁבוֹת יְּלָדוֹת, בָּאַרְנָק הַקָּטָן, קָבַרְתִּי אֶת כָּל הַסּוֹדוֹת.

לְקַלְקֵל בָּהּ

לְקַלְקֵל, נִסִּיתִי לִצְעֹק

תַּחְתַּי עֲנָנִים

מַעֲלֵי סְרוּגִים שָׁרְשֵׁי אִילָנוֹת.

לְקַלְקֵל בָּהּ, לְקַלְקֵל בָּהּ לָחַשְׁתִּי

אֶל הָאוֹר הַשָּׁחֹר,

לְתַקֵּן בָּהּ בֶּאֱמֶת

רָצִיתִי

מִבְּלִי לְהַבִּיט לְאָחוֹר.